Toimittaminen | Käännöspalvelu Kääntövoima
Toimittaessa tekstiä muokataan ja viimeistellään kokonaisvaltaisesti julkaisemista varten. Tekstin rakennetta, kieltä ja usein myös sisältöä muotoillaan uudelleen, jotta ne vastaisivat tarkoitustaan mahdollisimman hyvin. Toimittamisesta hyötyvät kaikki tekstit, joilta vaaditaan korkeaa laatua.
Toimittaminen on tekstin viimeistelemistä
Toimittaminen (usein myös editointi) on tekstin huolellista viimeistelemistä. Sen tavoitteena on tuottaa tekstistä versio, joka vastaa tekstille asetettuja vaatimuksia. Jokainen kirjoittaja ja julkaisija toivoo, että heidän tekstinsä yltää parhaimpaansa, ja juuri tässä toimittaminen on avuksi.
Taidolla toimitettu teksti antaa julkaisijastaan asiantuntevan ja osaavan vaikutelman. Tarkoitukseensa sopimaton teksti puolestaan voi pahimmillaan haitata esimerkiksi yrityksen myyntiä, imagoa ja brändiä.
Toimittaja on asiantuntija, joka käy tekstin läpi uusin silmin ja kiinnittää huomiota niin tekstin yksityiskohtiin kuin niiden muodostamaan kokonaisuuteen. Toimittaminen tapahtuu yhteistyössä ja vuoropuhelussa asiakkaan kanssa. Jos et vielä ole täysin selvillä tekstille asettamistasi tavoitteista, autamme myös tässä.
Toimittamalla varmistutaan laadusta
Toimittamista on monenlaista, ja jokainen työ on hieman erilainen. Siksi toimittaminen lähtee liikkeelle kunkin asiakkaan toiveista ja aineiston vaatimuksista.
Toimittaminen on yhdistelmä sisällön arvioimista, kokonaisuuden hallintaa, kohdeyleisön tuntemusta ja kielentarkistusta. Tekstin toimittamisella varmistetaan, että tekstiosat etenevät loogisesti ja että tekstin tyyli, sävy ja rekisteri vastaavat tarkoitusta. Monesti toimittaja huolehtii myös siitä, että teksti on ajan tasalla ja pitää paikkansa. Ennen kaikkea toimittamisen avulla varmistutaan tekstin yhtenäisyydestä, johdonmukaisuudesta ja tasalaatuisuudesta. Toimittaminen onkin eräänlaista laadunvarmistusta.
Meille toimittaminen on kokonaisuuden muokkaamista asiakkaan toiveiden mukaiseen julkaisukuntoon. Asiakkaan niin halutessa kokoamme tekstin osista ja täydennämme sitä tarvittavilta osin.
Toimittamisesta hyötyvät kaikki tekstit ja asiakkaat
Toimitustyön tavoitteena on, että kirjoittajan tavoitteet ja lukijan odotukset täyttyvät. Niinpä teksti kuin teksti hyötyy siitä, että asiantuntija käy sen läpi.
Toimittaminen on yhteispeliä, jonka tavoitteet asiakas asettaa. Toiselle kirjoittajalle tekstin ydin kirkastuu vasta, kun toinen henkilö antaa siitä palautetta. Toisella taas ei ole aikaa viimeistelyyn sisällön painaessa enemmän.
Yritykset hyötyvät toimittamisen ulkoistamisesta ajallisesti. Samalla säästyy vaivaa ja rahaa, kun viimeistelyä ei tarvitse puuhastella muiden töiden lomassa. Tärkeä ulkoistamiseen vaikuttava tekijä on myös laatu.
Kustannustoimittaminen on yksi toimittamisen muoto. Kustannustoimittaja toimittaa tekstiä kustantamon julkaisua varten, jotta teksti vastaisi kustantamon linjaa ja julkaisukanavan vaatimuksia. Kustannustoimittaja arvioi aina myös sitä, miten teksti palvelee kohdeyleisöään.
Tarjoamme kustannustoimituspalveluita räätälöidysti asiakkaan toiveiden mukaan. Työhön voidaan sisällyttää esimerkiksi markkinointiaineistojen, kuten kansitekstien, esittelytekstien ja käännösten, laatimista. Asiakkaan niin toivoessa kokoamme aineiston taittoa varten.
Kustannustoimitamme
tieto- ja tiedekirjoja kustantamoille
käännöksiä.
Tieteellisiä tekstejä, esimerkiksi artikkelijulkaisuja, toimitetaan julkaisemisen helpottamiseksi. Tieteellisillä julkaisijoilla on tarkat vaatimukset artikkeleille ja tutkimuksille. Näiden vaatimusten täyttäminen voi viivästyttää ja hankaloittaa julkaisua, joskus jopa estää sen. Autamme toimittamisen lisäksi lähdeviitteiden ja -merkintöjen muuttamisessa oikeaan muotoon ja varmistamme oikeakielisyyden.
Toimitamme esimerkiksi
artikkeli- ja esseekokoelmat
esitelmät, puheet ja esitysmuistiinpanot
opinnäytetyöt ja niiden osat
tutkielmat ja väitöskirjat
tutkimussuunnitelmat ja käsikirjoitukset.
Kerrothan tarjousta pyytäessäsi, mitä julkaisua tai julkaisuformaattia varten teksti on kirjoitettu.
Yritystekstit
Yrityksen julkaisemien tekstiaineistojen on oltava asiakaslähtöisiä ja selkeitä, jotta ne vastaavat tarkoitustaan eli saavat asiakkaan kiinnostumaan yrityksestä ja sen palveluista. Yritysten tuottamat tekstit rakentavat kuvaa yrityksestä ja sen brändistä. Siksi on tärkeää, että tekstit edistävät yrityksen yleisiä tavoitteita.
Yritysten yleisimpiä tekstejä ovat
yritysviestinnän materiaalit, kuten tiedotteet sekä asiakas- ja henkilöstölehdet
mainosmateriaalit, kuten esitteet, tuotekuvaukset ja -katalogit
Toimitamme suomen- ja englanninkielisiä tekstejä.
Sovimme toimitustöiden hinnasta kunkin työn ja asiakkaan kohdalla erikseen. Hintaan vaikuttavat tekstin laajuus, aihealue ja kieli. Kuvailethan tarjouspyynnössä tekstiä ja sen kohdeyleisöä. Voit lähettää tekstin word- tai pdf-muodossa kustannusarviota varten.
Lähetä meille tarjouspyyntö, ja otamme sinuun yhteyttä.
Sallitut tiedostotyypit: txt rtf html pdf doc docx odt ppt pptx odp xls xlsx ods xml.